દુબઇ, તા.14: સ્ટાર ક્રિકેટર વિરાટ કોહલીની અનુપસ્થિતિમાં શનિવારથી અહીં 6 દેશ વચ્ચે શરૂ થઇ રહેલ એશિયા કપની ચમક ભલે થોડો ફીકી પડી ગઇ હોય, પણ સૌથી રોમાંચક ટક્કર ભારત-પાકિસ્તાન વચ્ચે જોવા મળશે. એશિયા કપમાં ભારત-પાકિસ્તાન વચ્ચે બે મુકાબલા નિશ્ચિત છે અને જો બન્ને ટીમ ફાઇનલમાં પહોંચશે તો ત્રણ મુકાબલા થશે. ટૂર્નામેન્ટની શરૂઆત આવતીકાલ શનિવારે બંગલાદેશ અને શ્રીલંકા વચ્ચેના મેચથી થશે. તમામ મેચ ભારતીય સમય અનુસાર 5-00 વાગ્યાથી શરૂ થશે.